पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। छोला क्षेत्र में स्थित दोनों रेलवे गेट बंद करने के बाद उनके बीच में मौजूद बस्ती के लोगों की समस्या सुलझ सकती है। इसके लिए राज्य सरकार को रेलवे का आर्थिक सहयोग करना होगा। इससे रेलवे वहां मौजूद अंडरब्रिज का साइज करीब दो गुना कर देगा। इसका साइज बढ़ते ही उसमें से फायर ब्रिगेड, एंबुलेंस सहित ट्रक जैसे वाहन भी गुजारे जा सकेंगे।
रेलवे द्वारा लिए गए देशव्यापी निर्णय के बाद जिन क्षेत्रों में ओवर व अंडरब्रिज बना दिए गए हैं, वहां स्थित रेल क्रॉसिंग बंद की जा रही हैं। इसी कड़ी में करीब दो महीने पहले छोला ओवर ब्रिज के शुरू होते ही रेलवे गेट को बंद कर दिया गया था। रेलवे का तर्क था कि बड़े वाहन ओवर ब्रिज से और छोटे अंडरब्रिज से आवागमन कर सकते हैं। इसलिए गेट बंद कर दिया गया है।
रेलवे की जिम्मेदारी है पर बात करेंगे
छोला अंडरब्रिज का साइज बढ़ाकर वहां रहने वाले नागरिकों की सुविधा का ध्यान रखना रेलवे की जिम्मेदारी है। इसके बाद भी यदि कोई समस्या आएगी तो नागरिकों के हित में राज्य सरकार व संबंधित विभागों से बातचीत की जाएगी।
- विश्वास सारंग, विधायक नरेला विधानसभा क्षेत्र
वरिष्ठ अधिकारियों से चर्चा करेंगे
इस मामले में रेलवे ने अपना कर्तव्य निभाया है। राज्य सरकार का सहयोग मिलने पर वहां रहने वाले लोगों की समस्या का आसानी से हल निकाला जा सकता है।
- केके दुबे, जनसंपर्क अधिकारी रेल मंडल भोपाल
फैक्ट फाइल
स्रोत: रेलवे सूत्रों के अनुसार।
फोटो: एचसी वर्मा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva kas_Deva mag_Deva bho_Deva zho_Hant eng_Latn